ЗекIуэрей Николай илъэс 80 ирокъу
УФ-м щIыхь зиIэ и тренер, Бахъсэн къалэм щIыхь зиIэ и цIыху, лэжьыгъэм и ветеран ЗекIуэрей Николай Дин и къуэр илъэс 80 ирикъуащ.
Юбилей махуэм ар иригъэблэгъащ къалэм и щIыналъэ администрацэм и Iэтащхьэ Мамхэгъ Хьэчим икIи физкультурэмрэ спортымрэ зегъэужьынымкIэ бгъэдэлъ фIыщIэм, щIэблэр гъэсэным и лъэныкъуэкIэ куэд зэрызэфIигъэкIым папщIэ ехъуэхъуащ.
А махуэмирихьэлIэу Къэбэрдей-Балъкъэр Республикэм и Iэтащхьэм къыдигъэкIа УказымкIэ ЗекIуэрей Николай къратащ республикэм и ЩIыхь тхылъыр.
Балъкъыз Аминэ.
